open-index/open-wikipedia-markdown huggingface dataset:
פרננד קורמה

**פרננד קורמון** (בצרפתית: **Fernand Cormon**; 24 בדצמבר 1845 – 20 במרץ 1924) היה צייר צרפתי יליד פריז. הוא הפך לתלמידם של אלכסנדר קבנל, אז'ן פרומנטן ויאן פורטלס, ואחד הציירים ההיסטוריים המובילים של צרפת המודרנית.

## ביוגרפיה
אביו היה המחזאי אז'ן קורמה. אמו הייתה שרלוט פורה, השחקנית.

בגיל צעיר הוא משך תשומת לב בסגנון הסנסציוני של אמנותו, כמו סצנות של שפיכות דמים כ"רצח בסרגליה" (1868) ו"מותו של רווארה, מלך לנקה" במוזיאון טולוז. במוזיאון ד'אורסיי נמצא הציור "קיין בורח מקללת אלוהים".

עבור הרובע הרביעי של פריז הוא ביצע סדרה של ציורים: לידה, מוות, נישואים, מלחמה וכו'. סדרה של ציורים גדולים הוא הכין למוזיאון היסטוריה של הטבע בפריז עם נושאים מתקופת האבן, שהעסיקה אותו במשך כמה שנים.

הוא מונה ללגיון הכבוד בשנת 1880.

במקביל להיותו מציג קבוע בסלון השנתי בפריז, הוא ניהל גם בית ספר לאמנות, "אטלייה קורמה" בשנות ה-80, שם ניסה להדריך את תלמידיו ליצור ציורים שיתקבלו על ידי חבר השופטים של הסלון. בין תלמידיו שאיתם הוא לא הצליח בנקודה זו היו: אנרי דה טולוז-לוטרק, לואי אנקטין, אז'ן בוש, אמיל ברנאר ווינסנט ואן גוך. תלמידים נוספים כללו את חיים סוטין, אמיל ויזל, אדואר כרמיה והצייר האוסטרלי ג'ון ראסל.

למרות התהילה שלו כפרופסור לאמנויות יפות, הוא כמעט נשכח ב-1924 כשנדרס על ידי מונית מחוץ לסטודיו שלו, וכמעט לא זכור מלבד כמורה של תלמידים מהוללים ממנו.

## גלריה

File:Murder in the Seraglio by Fernand Cormon (1874).jpg

File:Cormon, Fernand - Cain flying before Jehovah's Curse.jpg

File:The Deposed Favourite.jpg

File:Fernand CORMON - La Mort de Ravana - Musée des Augustins - 2004 1 139.jpg

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים צרפתים
קטגוריה:צרפתים שנולדו ב-1845
קטגוריה:צרפתים שנפטרו ב-1924
הכה בחפרפרת

[ממוזער|ילד משחק את המשחק ב[יפן.]]
[שמאל|ממוזער| גרסה של המשחק ב[האינאן, סין.]]
**הכה בחפרפרת** הוא משחק ארקייד וקרנבל פופולרי, הידוע במקור בשם **מונגורה טאי** (ביפנית: **モグラ退治**). מטרתו של המשחק הוא להכות, בשימוש פטיש צעצוע, בחפרפרות צבעוניות.

## היסטוריה
המשחק הומצא לראשונה ב-1975, על ידי קאזו ימבדה, בהתבסס על סקיצות שיצר שנה קודם לכן. חברת משחקי הקרנבל, TOGO, הוציאה אותו בשם מונגורה טאי למשחקיות וידאו יפניות ב-1975. ב-1977, Bandai יצרה גרסה דומה למשחק המקורי. המשחק נהיה פופולרי ביפן, והיה משחק הארקייד האלקטרו-המכני הרווחי השני ביותר ב-1976 וב-1977. בסוף שנות ה-70 של המאה ה-20, מרכזי ארקייד ביפן החלו להיות מוצפים במשחקי הכה בחפרפרת, שבהם שחקנים השתמשו בפטיש בשביל לפגוע בחפרפרות מפלסטיק שבקעו מהמכונה.

בנובמבר 1976, המשחק הופיע בתערוכת האיגוד הבין-לאומי לפארקי שעשועים ואטרקציות (IAAPA). המשחק משך תשומת לב מצד הנוכחים, מפני שהיה המשחק הראשון שהשתמש בפטיש. משחק דומה, שפותח על ידי ג'רלד דנטון ודוני אנדרסון, יצא ב-1977.

גרסה נוספת של המשחק, שעצוב על ידי יוקיו אישיקווה, יצאה על ידי Namco ביפן באפריל 1981. הגרסה הזו של המשחק הופיעה באירופה ובארצות הברית ב-1982.

## קישורים חיצוניים


* Official Whac-a-Mole website maintained by Bob's Space Racers, Inc.
* Museum of Hoaxes article refuting the etymological link claimed between Whac-A-Mole and "guacamole"


## הערות שוליים

קטגוריה:מכשירים שהושקו ב-1977
קטגוריה:מכשירים שהושקו ב-1976
קטגוריה:מכשירים שהושקו ב-1975
Wasted Love (שיר של אופנבך)

"**Wasted Love**" הוא סינגל של צמד התקליטנים הצרפתי, אופנבך, בשיתוף פעולה עם לקיו, שיצא, על ידי Ofenbach Music ווורנר מיוזיק גרופ, ב-8 בינואר 2021.

נכון לנובמבר 2021 הושמע השיר למעלה מ-203 מיליון פעמים בספוטיפיי.

## וידאו קליפ
הווידאו קליפ של הסינגל יצא בערוץ היוטיוב של הצמד ב-8 בינואר 2021. נכון לנובמבר 2021, הווידאו קליפ נצפה למעלה מ-31 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקת האוס
קטגוריה:סינגלים שהגיעו למקום הראשון בפולין
אלכסנדר קלשניקוב

**אלכסנדר פטרוביץ' קלשניקוב** (נולד ב־27 בינואר 1964) הוא מדינאי רוסי, איש שירותי הביטחון שכיהן כמנהל שירות בתי הסוהר הפדרלי (FSIN) מ־8 באוקטובר 2019 עד 25 בנובמבר 2021, דרגת לוטננט גנרל (2018). עמד בראש מנהלות שירות הביטחון הפדרלי ברפובליקה של קומי ובחבל קרסנויארסק (2011–2019).

## ביוגרפיה
הוא סיים את לימודיו בבית הספר הצבאי הגבוה בנובוסיבירסק של חיל הפנים משרד הפנים של ברית המועצות בשנת 1985. בשנים 1985—1987 עמד בראש מחלקה של גדוד 236 במשמר 36 במשרד הפנים של ברית המועצות, משימותיו כללו ליווי עצורים במכוניות.

בשנת 1987 גויס לוועדה לביטחון המדינה של ברית המועצות להמשיך לשרת בגופי ביטחון הפנים לאחר התפרקות ברית המועצות עובד בשירות הביטחון הפדרלי של רוסיה. הוא סיים לימודים בקורסים הגבוהים לסיכול ריגול צבאי בנובוסיבירסק. בשנת 1995 סיים את לימודיו באקדמיה של השירות הביטחון הפדרלי במוסקבה. החל לעבוד כאיש מבצעים, ולאחר מכן הפך לסגן ראש אחת מהחטיבות של המנגנון המרכזי של השירות. לפני כן, הוא הספיק לעבוד במחלקת "M" של הארגון, שם פיקח על גורמי ביטחון אחרים.

ביוני 2011, הוא מונה לראש מנהלת שירות הביטחון הפדרלי ברפובליקת קומי, שם עבד עד מאי 2017. במאי 2017, הוא מונה לראש מנהלת הארגון בחבל קרסנויארסק. על פי צו של נשיא רוסיה מיום 15 ביוני 2012, הוענקה לו הדרגה הצבאית מייג'ור גנרל, בקיץ 2018 קודם לדרגת לוטננט גנרל. ב־8 באוקטובר 2019, נשיא הפדרציה הרוסית מינה אותו לעמוד בראש שירות בתי הסוהר הפדרלי במקום גנאדי קורניינקו. מאז 2021, קלשניקוב נכלל ברשימות הסנקציות של האיחוד האירופי, ארצות הברית וקנדה בגלל מקרה הרעלת אלכסיי נבלני, שכן היה אחראי לפעולות השירות להחלפת המאסר המותנה. עם מאסר בפועל במסגרת גזר הדין בפרשת איב רושה. ב-25 בנובמבר 2021, הודח מתפקידו כמנהל השירות על רקע הביקורת נגד תפקודו של הארגון תחתיו.

## קישורים חיצוניים
* אלכסנדר פטרוביץ' קלשניקוב
* אלכסנדר פטרוביץ' קלשניקוב
## הערות שוליים

קטגוריה:אנשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:רוסים שנולדו ב-1964
קטגוריה:ראשי שירות בתי הסוהר הפדרלי הרוסי
רמי יונס

**רמי יונס** (בערבית: **رامي يونس**) (נולד ב-13 ביוני 1982) הוא עיתונאי ערבי ישראלי, מגיש חדשות, ופובליציסט, הגיש במכאן 33 גרסה בערבית של התוכנית מהצד השני עם גיא זהר.

## ביוגרפיה
רמי יונס נולד בלוד. בבגרותו למד באוניברסיטה העברית (שם גם היה פעיל בתא הפוליטי של מפלגת בל"ד). בקיץ 2015 שימש כיועץ תקשורת וכיועץ פרלמנטרי של חברת הכנסת חנין זועבי.

יונס נמנה עם מקימיה של קבוצת האקטיביסטים הפלסטינית ח'וטווה, והוא פעיל במיוחד נגד הריסת בתים ערביים בלוד וברמלה. ב־2018 השתתף בתוכנית סליחה על השאלה.

יונס הוא ממקימי Palestine Music Expo, אירוע מוזיקה פלסטיני המחבר בין מוזיקאים פלסטינים לתעשיית המוזיקה העולמית. יונס הוא כתב ועורך באתר שיחה מקומית.

ב-2019–2020 שימש כעמית בבית הספר דיוויניטי הרווארד. יונס עובד גם בהיי-טק.

ב-2020–2021 התארח יונס מספר פעמים בתוכנית מהצד השני עם גיא זהר. החל מנובמבר 2021 שימש כמנחה של התוכנית "מהצד השני" בערבית, ובתחילת 2023 עזב את התוכנית.

ב-2023 היה מיוצרי הסרט התיעודי-בדיוני "לוד" המתעד את הסכסוך הישראלי-פלסטיני בעיר. שר התקשורת מיקי זוהר כתב שהסרט הוא מסית ושקרי ומכיל תמונה מעוותת והזויה של חיילי צה"ל, ובשל כך החיל את פקודת סרטי הראינוע על הסרט ומנע את הקרנתו.

## ביקורת
העסקתו של יונס בתאגיד השידור "כאן" עוררה סערה לאחר שנחשף פוסט שלו מ-2018 שבו הוא מכנה חיילי צה"ל נאצים. לאחר הריגתה של החובשת רזאן א-נג'אר בעזה הוא כתב: . בהמשך הגיב על הסערה ואמר: .

בעקבות פוסט שבו הביע יונס תמיכה בתנועת החרם נגד ישראל BDS, ופוסט בתקופת מהומות מאי 2021 בישראל שבו הביע תמיכה בצעירים פלסטינים, הסיר תאגיד כאן את הדף עם התרגום לעברית. תנועות ימין כמו אם תרצו ובצלמו פנו לכאן בדרישה להפסיק את העסקתו, ועדת האתיקה של התאגיד הציבורי דנה בדבר, והחליטה שאין לה סמכות לדון במעשיו של יונס שקדמו להצטרפותו לתאגיד השידור הישראלי. ב־24 בנובמבר התקיים דיון בעניינו במליאת הכנסת וחברי הכנסת יריב לוין, אופיר סופר, ועמיחי שיקלי דרשו את פיטוריו.

ב-2022 הוא עורר סערה לאחר שכינה את צה"ל "רוצח". בפוסט בפיסבוק הוא גם יצא נגד פלסטינים שמתביישים בגל הפיגועים שמבצעים מחבלים ערבים. בעקבות זאת, הארגונים בצלמו, אם תרצו, וחברי הכנסת איתמר בן גביר וקטי שטרית דרשו את פיטוריו.

## קישורים חיצוניים

* 
* מאמרי רמי יונס באתר הדעה שיחה מקומית
* 
* 
* 
* 
*
* 
*
* 

## הערות שוליים

קטגוריה:עיתונאים ערבים ישראלים
קטגוריה:שדרני רדיו ישראלים
קטגוריה:אנשי טלוויזיה ישראלים
קטגוריה:מנחי טלוויזיה ישראלים
קטגוריה:בוגרי האוניברסיטה העברית בירושלים
קטגוריה:עורכים ישראלים
קטגוריה:פעילי בל"ד
קטגוריה:לוד: אישים
קטגוריה:משתתפי סליחה על השאלה
קטגוריה:ישראלים שנולדו ב-1982
כירורגיית ילדים

**כירורגיית ילדים** היא אחד המקצועות הכירורגיים, ומשך ההתמחות בו הוא שש שנים, מתוכן שנתיים במחלקת כירורגיה כללית.

כירורגיית ילדים היא מקצוע רפואי העוסק בריפוי מחלות, מומים מולדים, טראומה גופנית ומצבים רפואיים אחרים באוכלוסייה הייחודית של פגים, יילודים, ילדים ומתבגרים.

## תחומי המקצוע

בין הטיפולים, המחלות, המומים והמצבים הרפואיים המיוחדים הקיימים בקבוצת גיל הטרוגנית זו נכללים:
* מומים מולדים ומחלות שונות של מערכת העיכול על כל מרכיביה - ושט, קיבה, מעי דק, מעי גס ופי הטבעת, כיס המרה, דרכי המרה, הטחול והלבלב,
* בעיות הקשורות למפשעה - בקעים, הידרוצלה, אשכים טמירים
* בעיות הקשורות לקיר הבטן - בקע טבורי ואפיגסטרי, מומים מולדים כגון גסטרוסכיזיס או אומפלוצלה
* גידולים שונים הייחודים לילדים - נוירובלסטומה, גידול ע"ש וילמס, טרטומה, רבדומיוסרקומה וסרקומות אחרות, לימפומות ולימפאנגיומות
* טיפול בטראומה - טיפול בנפגעים פגיעה רב-מערכתית ובכל השלבים
* טיפול בהשמנת יתר וניתוחים בריאטריים בגיל ההתבגרות
* טיפול בעיוותי בית החזה (חזה סנדלרים, למשל)
* ניתוחים דחופים (חסימת מעי - התפשלות, סעיף על שם מקל, ניתוחי דלקת התוספתן, אבצסים תוך-בטניים ופרי-אנאליים)

## התמחות בכירורגיית ילדים בישראל

עד לשנת 2017 בישראל, תחום ההתמחות בכירורגיית ילדים היה כמסלול תת-התמחות ("התמחות-על") לאחר סיום ההתמחות בכירורגיה כללית. החל משנת 2017, ובעקבות שינוי תקנות לעניין הסבת המסלול בכירורגיית ילדים למסלול ישיר, ניתן לבצע התמחות ישירה בכירורגיית ילדים לצורך קבלת התואר מומחה בכירורגיית ילדים.

## קישורים חיצוניים

קטגוריה:כירורגיה
קטגוריה:רפואת ילדים
אז'ן בוש

**אז'ן בוש** (בצרפתית: **Eugène Boch** ; 1 בספטמבר 1855 – 3 בינואר 1941) היה צייר בלגי, ואחיה הצעיר של הציירת אנה בוש.

## ביוגרפיה
נולד בדור החמישי של משפחת בוש, שושלת עשירה של יצרני חרסינה וקרמיקה שעדיין פעילה תחת חברת "וילרוי אנד בוש".

אז'ן בוש נרשם לאטלייה הפרטי של לאון בונה בפריז, בשנת 1879. מ-1882, כאשר בונה סגר את האטלייה שלו, הוא למד באטלייה של פרננד קורמה. ציורים שלו התקבלו לסלון בשנים 1882, 1883 ו-1885.

בשנת 1888, בוש הוצג בפני וינסנט ואן גוך. בשנת 1892 הוא התיישב במונטיון לא הרחק מפריז. בשנת 1909, הוא התחתן עם אן-מארי לאוני קרוספונד (? –1933), ובשנת 1910 הם עברו לבית שלהם "La Grimpette" שם גרו שניהם עד מותם.

בוש תמך באמנים בעלי כישרון, אך ללא כסף, כולל אמיל ברנאר, אותו פגש באטלייה קורמה, ופול גוגן. הוא גם החליף עבודות עם ואן גוך. כך לאט לאט נוצר אצלו אוסף חשוב של אמנות מודרנית. כמו אחותו אנה בוש הוציא חלק גדול מההון מעסקיו של ויקטור בוש על קידום אמנים אחרים. הם קנו תמונות מאמנים מובילים בני זמנם, שרובם היו גם חברים שלהם.

עם מותו של אז'ן בוש ב-1941, הוא הוריש ללובר את "המשורר" ציור של ואן גוך את דיוקנו של אז'ן בוש. כיום ניתן לראות את הציור במוזיאון ד'אורסה. חלק מהאוסף שלו נקנה על ידי אחיינו לויטווין פון בוש, כחלק מרעיון ליצור מוזיאון לאנה אז'ן בוש.

## גלריה

File:Boch De rode daken 1888 1890.jpg


## קישורים חיצוניים

* 

## הערות שוליים

קטגוריה:ציירים בלגים
קטגוריה:ילידי 1855
קטגוריה:נפטרים ב-1941
פרסי המוזיקה של APAN

טקס **פרסי המוזיקה של APAN** הוא טקס פרסי מוזיקה דרום-קוריאני המאורגן על ידי איגוד הנהלת הבידור של קוריאה (KEMA), הגוף האחראי גם על טקס פרסי הכוכבים של APAN. הטקס נועד להוקיר את אמני הקיי-פופ המובילים של השנה בקטגוריות שונות של מוזיקה, כחלק מאירוע משולב בן יומיים המכונה "פרסי APAN MusicStar".

במקור, אמור היה האירוע להתקיים ב-28 בנובמבר 2020 בגראנד פיס הול שבאוניברסיטת קיונג הי, ולהיות ישודר באופן בלעדי בפלטפורמות המקוונות Olleh TV ו-Seezn. ב-18 בנובמבר נודע כי הטקס נדחה בעקבות ההנחיות הריחוק החברתי המחודשות, שנכנסו לתוקף על רקע התעוררות מחודשת של מגפת הקורונה בסיאול ובסביבתה. הזוכים בקטגוריות המוגבלות נחשפו במקום זאת באינטרנט.

ב-17 בדצמבר 2020, הוכרז כי התאריך שנקבע לטקס הוא ב-23 בינואר 2021. ב-15 בינואר 2021, עודכן כי הטקס נדחה בשנית, ל-24 בינואר 2021.

## זוכים ומועמדים
המועמדים בקטגוריות הפופולריות השונות הוכרזו ב-26 באוקטובר. ההצבעה החלה ב-27 באוקטובר דרך אפליקציית Idol Champ לנייד ונמשכה עד ה-27 בנובמבר. ההצבעה לקטגוריית KT Seezn Star התקיימה באפליקציית "Seezn".

המועמדים לקטגוריית ה-Bonsang (הפרס הראשי) הוכרזו ב-6 בנובמבר 2020. ה-APAN טופ 10 (Bonsang) נבחרו על סמך שילוב של מכירות אלבומים, מכירות דיגיטליות, הערכות מפאנל השופטים והצבעות מעריצים.

הזוכים בקטגוריות ה-APAN טופ 10 (Bonsang), האייקון הטוב ביותר, הביצועים הטובים ביותר, הקליפ הטוב ביותר וה-All-rounder הטובים ביותר הוכרזו ב-26 בנובמבר. שאר הזוכים הוכרזו ב-30 בנובמבר וב-15 בינואר 2021.

במהלך הטקס, שהתקיים ב-24 בינואר 2021, הוכרזו קטגוריות חדשות; ייצוג שיר השנה, ייצוג אמן השנה, ייצוג שיא השנה, פרס הגל החדש והקיי-טרוט הטוב ביותר.

### פרסים ראשיים

### פרסי בחירת APAN

### פרסי פופולריות
הזוכים בקטגוריות אלה נבחרו באמצעות ההצבעות באפליקציית Idol Champ ובאפליקציית KT Seezn בלבד.

## הערות שוליים

קטגוריה:פרסי מוזיקה
אינטליג'נט מיוזיק פרוג'קט

**אינטליג'נט מיוזיק פרוג'קט** () היא להקת רוק בולגרית. במרוצת השנים שרו באלבומיה של הלהקה כמה ממובילי ז'אנר הרוק דוגמת טוטו, אוריה היפ, Rainbow, סטיקס, בלאק סבאת', אריק קלפטון וג'ו קוקר. היא הוקמה בשנת 2014 על ידי ביסר איבנוב, דימיטר סיראקוב, איבו סטפנוב, רוני רומרו, סטויאן ינקולוב וסלאבין סלבצ'ב. ב-25 בנובמבר 2021 הכריזה רשות השידור הממלכתית בבולגריה כי אינטליג'נט מיוזיק פרוג'קט נבחרו לייצג את המדינה באירוויזיון 2022. שירם לתחרות, "Intention", יצא לאור ב-5 בדצמבר אותה השנה. ב-10 במאי 2022 ביצעה את "Intention" על בימת חצי הגמר הראשון של אירוויזיון 2022. הלהקה נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 29 נקודות.

## דיסקוגרפיה
* 2012: *The Power Of Mind*
* 2014: **
* 2015: *Touching The Divine*
* 2018: *Sorcery Inside*
* 2020: *Life Motion*
* 2021: *The Creation*

## קישורים חיצוניים

* 

## הערות שוליים

קטגוריה:להקות רוק
קטגוריה:משתתפי אירוויזיון 2022
קטגוריה:נציגי בולגריה באירוויזיון
לגיטימיסטים

ממוזער|סמל הלגיטימיסטים הצרפתים משנת 1962
[ממוזער|סמל [בית בורבון]]
**הלגיטימיסטים** (באנגלית: **Legitimists**; בצרפתית: **Légitimistes**) הם מלוכנים שדבקים בזכויות סדר הירושה לכתר של שושלת מלכי צרפת באמצעות צאצאי ענף הבכורה של שושלת בית בורבון שהופל במהפכת יולי 1830. הם דחו את טענת המונרכיה של יולי 1830–1848 שהציבה את לואי פיליפ, מלך הצרפתים דוכס אורליאן, ראש הענף של בית אורליאן, על כס המלוכה עד שגם הוא הודח וגורש לגלות עם משפחתו. הם לא הכירו בלגיטימיות בחירה זו.

## בצרפת
בעקבות תנועת האולטרה-רויאליסטים (האולטרה היו בדרך כלל חברי האצולה הגבוהה שתמכו מאוד בקתוליות כדת המדינה והדת החוקית היחידה של צרפת וגם במלוכה של בית בורבון במהלך הרסטורציה הצרפתית של 1814). הלגיטימיסטים הקימו את אחד משלושת הפלגים הימניים העיקריים בצרפת, שהתאפיין בעיקר בדעות אנטי-מהפכניות. הלגיטימיסטים מאמינים כי סדרי הירושה המסורתיים, המבוססים על החוק הסאלי, קובעים את המלך החוקי של צרפת. המלך השליט האחרון שהלגיטימיסטים מכירים בו כלגיטימי היה שארל העשירי, מלך צרפת וכאשר שושלת יורשיו נכחדה בשנת 1883, עם מותו של נכדו אנרי, רוזן שאמבור, היורש הבכיר ביותר לכס המלכות לפי הכללים המסורתיים הללו היה חואן, רוזן מונטיסון, צאצא של לואי ה-14 דרך נכדו פליפה החמישי, מלך ספרד. העובדה שכל הטוענים הלגיטימיים הצרפתיים מאז 1883 היו חברים בשושלת המלוכה הספרדית, שמוצאם הפטרילינאלי לואי הארבעה עשר, מלך צרפת מוטל בסימן שאלה מאז 1936, וכי פליפה החמישי ויתר על תביעות לכס המלכות הצרפתי עבורו ועבור יורשיו-הזכרים. הסכם אוטרכט, אינו רלוונטי ללגיטימיזם; עם זאת, עובדות אלו גרמו למונרכיסטים צרפתים אחרים להתמקד בתמיכה בקו אורליאן, אשר יהיה הבא בתור בענף הירושה המסורתי אם יורשיו של פיליפ יוחרגו.

הטוען הנוכחי לכתר צרפת מטעם הלגיטימיסטים הוא לואיס אלפונסו, דוכס אנז'ו, הנין הבכיר של אלפונסו השלושה עשר, מלך ספרד על ידי העדפת הבן הבכור או פרימוגנטורה שהענף שלו הוחרג מן הירושה של הכתר הספרדי.

## באנגליה
במאבק הכוחות בין בית סטיוארט לבית הנובר בממלכת אנגליה, היעקוביטים, תומכי זכותם של הסטיוארטים לרשת את כס המלכות, יכולים להיחשב לגיטימיסטים.

## בספרד
**[[קרליזם]]** (בבסקית: Karlismo, בספרדית: Carlismo) היא תנועה פוליטית ומסורתית, הטוענת לכתר הספרדי, אשר הוקמה על ידי דון קרלוס, רוזן מולינה מבית בורבון. התנועה הוקמה בעקבות מחלוקת על הירושה ואי שביעות רצון נרחבת מהתנועה האלפונסינית של בית בורבון.

## בהונגריה

ב-1920 הלגיטימיסטים השתתפו בפוליטיקה הפנים-הונגרית. הם רצו לראות שוב את קרל הראשון, קיסר אוסטריה על כס המלכות של המדינה. הם היו הלגיטימיסטים, או קרליסטים. ב-23 בפברואר 1921, הרוזן דיולה אנדראשי קיבל לידיו את נשיאות מפלגת "האגודה הלאומית הנוצרית" על מנת לתמוך בשובו של קרל לכס המלכות ההונגרי. בשנת 1921 ארגנו הקרליסטים שתי הפיכות - לא מוצלחות - כדי להחזיר לקרל את כוחו השלטוני.

## ראו גם
* הרסטורציה הצרפתית
* ריאקציה

## קישורים חיצוניים

* 

## הערות שוליים

קטגוריה:צרפת: היסטוריה

קטגוריה:אנגליה: היסטוריה
קטגוריה:ספרד: היסטוריה
קטגוריה:הונגריה: היסטוריה
קטגוריה:הרסטורציה
קטגוריה:המאה ה-19
נער הננשך על ידי לטאה

**נער הננשך על ידי לטאה** (באיטלקית: **Ragazzo morso da un ramarro**) היא סדרה של שני ציורים של הצייר האיטלקי קאראווג'ו מסגנון הבארוק מהשנים 1593 עד 1596. הגרסה הראשונה מוצגת במוזיאון בפירנצה, והגרסה השנייה נמצאת בגלריה הלאומית שבלונדון.

זהות דוגמן הציור לא ידועה, כמו פרטים רבים על יצירותיו המוקדמות של האמן. אחת התיאוריות היא שהדוגמן הוא מאריו מינטי הסיציליאני שהופיע ביצירות רבות של קאראווג'ו מאותה תקופה. למושא היצירה ישנם שיער שחור, מתולתול ונפוח ושפתיים מכווצות כמו למינטי, אולם בניגוד לציורים כמו נער עם סל פירות ומגדת העתידות, הדוגמן נראה יותר נשי ממינטי. מבקר האומנות מייקל פרייד טוען שדווקא מושא הציור הוא קאראווג'ו עצמו. מיצוב הידיים של הדוגמן; יד אחת מתוחה לאחור והשנייה מורמת, דומה ליציבה אופיינית לציירים.

## קישורים חיצוניים

קטגוריה:ציורי שמן
קטגוריה:ציורים מהמאה ה-16
קטגוריה:קאראווג'ו
קטגוריה:אוספי הגלריה הלאומית (לונדון)
קטגוריה:זוחלים בתרבות
קטגוריה:קצרמר אמנות
Favorite Girl

**Favorite Girl** (בעברית: **בחורה אהובה**) הוא סינגל שיווקי שהוקלט על ידי הזמר-יוצר הקנדי ג'סטין ביבר, השיר נכתב והופק על ידי המפיקים המוזיקליים ד'מייל  ואנטאה ברצ'ט, השיר הושמע לראשונה בערוץ היוטיוב של ביבר ב-20 באוגוסט 2009 ושוחרר באופן רשמי ב-4 בנובמבר 2009 כסינגל שיווקי השני מתוך אלבום הבכורה שלו, My World.

## רקע
[ממוזער|[טיילור סוויפט מופיעה ב-2009 במהלך סיבוב ההופעות Fearless Tour]]

ב-18 במאי 2009, פרסם ג'סטין ביבר את השיר "One Time" כסינגל הראשון מתוך המיני-אלבום הראשון שלו *[[My World]]*. באוגוסט 2009 במהלך סיבוב ההופעות Fearless Tour של הזמרת-יוצרת האמריקאית טיילור סוויפט השתמשה טיילור בסינגל "One Time" כמוזיקת רקע בהופעה שהועלתה לחשבון היוטיוב שלה. בתגובה לסוויפט שהשתמשה בשיר שלו, פרסם ביבר בחשבון היוטיוב שלו ביצוע אקוסטי לשיר "Favorite Girl" שטרם נשמע אז ובפתח הסרטון ג'סטין נשמע כשהוא אומר: בנוסף בתיאור הסרטון נכתב: "היי חברים, זה אני ג'סטין. ראיתי את טיילור סוויפט השתמשה בשיר שלי בסרטון האחרון שלה ושרה אותו עם כל החברים שלה, אז החלטתי לעשות קצת כיף משלי ועשיתי את זה כתגובה" נכון לשנת 2022 הסרטון ביוטיוב מונה כ-20,078,195 מיליון צפיות. לאחר מכן העלה ציוץ בחשבון הטוויטר שלו בו הוא שואל את טיילור האם היא הספיקה לראות את הסרטון שהעלה בשבילה. כשנשאל על המקרה בראיון אמר:  ביבר וסוויפט נפגשו לבסוף באופן אישי בטקס פרסי הווידאו קליפים של MTV לשנת 2009 ולאחר מכן הזמינה אותו לפתוח את ההופעות שלה לאחר שתחזור לבריטניה.

השיר שוחרר באופן רשמי ב-4 בנובמבר 2009 כסינגל שיווקי השני מתוך אלבום הבכורה שלו, My World.

## כתיבה והפקה
השיר נכתב על ידי ד'מייל , אנטאה ברצ'ט, אנשה ברצ'ט ודלישה תומאס, והופק על ידי ד'מייל ואנטאה ברצ'ט.

"Favorite Girl" הוא בסגנון פופ ואר אנד בי ומבחינה מילולית הוא מדבר על אהבה נכספת לנערה, בפזמון אשיר ביבר אומר:

### יוצרים

## ביצועים
[ממוזער|ג'סטין ביבר מבצע את "Favorite Girl" בהופעה ב[ציריך, שווייץ]]
ב-3 בנובמבר 2009, היום שבו השיר שוחרר ב-iTunes Store ביבר ביצע את השיר לראשונה כשהופיע בתוכנית האירוח המופע של אלן דג'נרס, ומאוחר יותר באותו יום, לאחר שההופעה זכתה לשבחים בטורי החדשות של MTV.

### גרסה אקוסטית
ברוב ההופעות החיות של "Favorite Girl", הושרה הגרסה האקוסטית שלו, כולל בסבב ההופעות Fearless Tour, ובקונצרט הג'ינגל בל KIIS-FM שאורגנו על ידי מספר תחנות רדיו בצפון אמריקה במהלך חורף 2009, וכן בלייב עם MTV, שבו ביבר ניגן בקלידים ואף זכה לאחר מכן בתואר "אמן השבוע".

ג'ון קרמניקה מהניו יורק טיימס כתב בביקורת שהביצוע האקוסטי של ביבר ל"Favorite Girl" בקונצרט הג'ינגל בל ב-2009 היה הביצוע המוזיקלי הטוב ביותר בקונצרט.

## הפצה והצלחה
השיר שוחרר באופן רשמי ב-4 בנובמבר 2009 באופן בלעדי בחנות האייטיונס כסינגל שיווקי השני מתוך אלבום הבכורה שלו, My World. עם יציאתו הגיע למקומות 15 ו-26 במצעדים בקנדה ובארצות הברית.

ב-4 באוג׳ 2018 העלה ביבר לערוץ היוטיוב שלו את סרטון השיר ונכון לשנת 2022 מונה סרטון השיר בערוץ של ביבר כ-29,128,571 מיליון צפיות. בהפצות לא רשמיות השיר צבר עשרות מיליוני צפיות נוספות.

### מיקומי שיא

### נתוני מכירות

## ראו גם
* דיסקוגרפיה של ג'סטין ביבר
* "One Time"
* "One Less Lonely Girl"
* "Love Me"

## לקריאה נוספת

## קישורים חיצוניים

*

## הערות שוליים

קטגוריה:שירי ג'סטין ביבר
קטגוריה:שירים באנגלית
Super Show 2 (אלבום)

***Super Show 2 - Super Junior The 2nd Asia Tour Concert Album*** הוא אלבום ההופעה השני של להקת הבנים הדרום קוריאנית סופר ג'וניור.
## הפקה
האלבום יצא לאור ב-10 בדצמבר 2009, על ידי חברת התקליטים SM אנטרטיינמנט. האלבום הוקלט בהופעות של הלהקה שהתקיימו בגימנסיה האולימפית לסייף בסיאול, קוריאה הדרומית, בין ה-17 ל-19 ביולי 2009, התחנה הראשונה במסגרת סיבוב ההופעות השני שלהם באסיה - "Super Show 2".

האלבום כולל 35 רצועות לייב וחמש רצועות בונוס בגרסת אולפן: גרסת רמיקס של "Sorry, sorry", בלדת ה-R&B "Sorry Sorry-Answer", גרסאות מעובדות מחדש ל-"It's You" ול-"Shining Star" וכן שיר הפופ הקלאסי "Puff The Magic Dragon". הרצועות "Sorry, Sorry-Answe" ו-"It's You" פורסמו ברשתות המקוונות Melon, Dosirak ו-Cyworld לפני יציאת האלבום. הווידאו קליפ הנלווה ל-"Sorry Sorry-Answer", פורסם ב-10 בדצמבר לרגל חגיגות האלבום.

ב-15 בינואר 2010, האלבום יצא לאור בטאיוואן, על ידי חברת התקליטים Avex Taiwan.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים בקוריאנית
קטגוריה:אלבומי קיי-פופ
יקב גוש עציון

**יקב גוש עציון** הוא יקב בוטיק משפחתי ישראלי השוכן ליד אלון שבות. בצמוד ליקב נמצא מרכז מבקרים.

## היסטוריה
[ממוזער|'''יקב [גוש עציון''' בשלג]]
יקב גוש עציון נוסד בתחילת שנות ה-90 של המאה ה-20 כיקב משפחתי על ידי הזוג שרגא ותמר רוזנברג. בשנת 1995 ייצר היקב כ-5000 בקבוקים. עד אותה שנה הענבים גדלו באזור תל ערד. החל משנת 1996 הענבים כבר גדלים בגוש עציון. הכרמים ליקב ניטעו, בתחילה, במורדות נחל הפירים, סמוך ליישוב אפרת ובאזור אבו כלאב.

בשנת 2005 עבר הייצור מבית הזוג רוזנברג ליקב שנחנך ליד אלון שבות – יקב גוש עציון. בסוף שנות התשעים, נטעו קיבוצי הסביבה כרמים ברחבי האזור. כיום, נטועים בגוש עציון מעל 800 דונם של כרמים. ענבים מהכרמים האלה משמשים את היקב.

היקב מייצר יין משלוש סדרות, הקרויות על שם נופי האזור: "עמק ברכה", "האלון הבודד" ו"נחל הפירים".

## קישורים חיצוניים

* 

גוש עציון
קטגוריה:מועצה אזורית גוש עציון
קטגוריה:אלון שבות
אייסה בושנל

**אייסה סמית' בושנל הראשון** (באנגלית: **Asa Smith Bushnell I**; ) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-40 בשנים 1896–1900. קודם לכהונתו כמושל, הוא שימש כנשיא של חברות עסקיות שונות.
## ביוגרפיה
אייסה בושנל נולד בעיר רום שבמדינת ניו יורק, ובגיל 17 עבר לספרינגפילד, אוהיו. במלחמת האזרחים האמריקנית הוא גייס פלוגה של חיילים ברגימנט הרגלים ה-152 של אוהיו, והיה הקפטן שלה ממאי ועד ספטמבר 1864.

בושנל היה הנשיא של חברת "וורדר, בושנל וגלסנר", שהייתה אחת החברות שהתמזגו לחברה לייצור ציוד חקלאי "אינטרנשיונל הרבסטר" (International Harvester). תפקידים עסקיים נוספים שבהם הוא שימש היו נשיא חברת הגז של ספרינגפילד ונשיא הבנק הלאומי הראשון של ספרינגפילד.

ב-בחירות לנשיאות של 1884 הוא היה בחבר האלקטורים והצביע עבור ג'יימס בליין וג'ון לוגן. ב-1885 היה בושנל יושב ראש המפלגה הרפובליקנית באוהיו.
## מושל אוהיו
ב-1895 נבחר בושנל כמושל אוהיו במקומו של ויליאם מקינלי. הוא כיהן בתפקיד שתי תקופות כהונה של שנתיים בשנים 1896–1900.

במהלך כהונתו כמושל לקחה אוהיו על עצמה תפקיד מוביל מוקדם במאבק בהגבלים העסקיים. חוק ההגבלים העסקיים נחתם על ידי בושנל. חוק זה אסר על תיאום מחירים ועל הגבלת היקף הייצור. נוהגים אלו סייעו למגזר העסקים על ידי העלאת מחירי המוצרים שלהם, ובכך הזיקו לצרכנים. בנוסף לחוק ההגבלים העסקיים, נאבק התובע הכללי בממשלו של בושנל בנוהגים המונופוליסטים של חברת סטנדרד אויל בבתי המשפט. בסופו של דבר הציג הסנאטור ג'ון שרמן מאוהיו את חוק ההגבלים העסקיים בקונגרס ב-1890. חוק זה היה הניסיון הרציני הראשון של הממשלה הפדרלית לשבור את המונופולים, אם כי האכיפה היעילה של חוקי ההגבלים העסקיים הגיעה רק לאחר יותר מעשור.

## חיים אישיים
[ממוזער|250px|ביתו של אייסה בושנל ורעייתו, כיום משמש כ[בית לוויות.]]
ב-1857 נשא בושנל לאישה את אלן לדלו. לזוג נולדו שתי בנות ובן. בושנל היה חבר הבונים החופשיים, הצבא הגדול של הרפובליקה, והכנסייה האפיסקופלית.

בושנל ורעייתו בנו את ביתם בספרינגפילד בסגנון רומנסקי של ריצ'רדסון. הבית לא תוכנן על ידי האדריכל הנרי רובסון ריצ'רדסון, אלא על ידי משרד האדריכלים שלו לאחר מותו. שני שותפיו לעסקים של בושנל, בנג'מין היד וורדר וג'ון גלסנר, שכרו קודם לכן את ריצ'רדסון לבנות את בתיהם, מעון וורדר בוושינגטון הבירה ובית ג'ון גלסנר בשיקגו, שנחשב לאחת מיצירותיו הגדולות ביותר של ריצ'רדסון. ביתו של בושנל בספרינפילד הוא חלק מהרובע ההיסטורי של רחוב איסט היי, שכיום רשום במרשם הלאומי של מקומות היסטוריים.

## מותו
בינואר 1904 יצא בושנל מביתו בספרינגפילד כדי להשתתף בטקס ההשבעה של המושל מיירון הריק בקולומבוס. לאחר הטקס הוא עלה לכרכרתו כדי לשוב לביתו, הוא לקה בשבץ מוחי לפני שהספיק להגיע לתחנת הרכבת.

אייסה בושנל נפטר בבית חולים בקולומבוס ארבעה ימים לאחר מכן, ב-15 בינואר 1904. הוא נטמן בבית הקברות פרנקליף שבספרינגפילד.
## לקריאה נוספת

* Mercer, James K; Vallandigham, C N (1896). Representative men of Ohio, 1896-97. Columbus: Mercer and Vallandigham. pp. 7–9.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:אנשי צבא האיחוד
קטגוריה:אמריקאים שנולדו ב-1834
קטגוריה:אמריקאים שנפטרו ב-1904
אוטריואידה

**אוטריואידה** (שם מדעי: Otarioidea) היא על-משפחה של יונקים ימיים מקבוצת הטורפים הימיים, המכילה כיום שתי משפחות: ניבתניים בהם קיים רק הניבתן ואוטריים.
## מיון
הקבוצה הוגדרה כבר ב-1821 עקב מבנה מורפולוגי דומה של הניבתן עם אריות ים יותר מאשר לכלבי ים, בעיקר במבנה הרגליים והאוזניים הבולטות יותר אצלם. עם זאת ההנחה נחשבה לפוליפילטיות כשמספר חוקרים ראו במאפיינים אלה קשורים יותר לדובים והם נחשבו לבעלי קירבה גדולה יותר להמיקיוניים, דמויי-הדוב. עם זאת בשנות ה-90 הניחו שרק הארקטואידים היו בעלי שורש בגזע כף הרגל, מה שהיה חסר לדובים.
## מאפיינים
למינים אלה דו-צורתיות זוויגית גדולה כשהזכרים גדולים מהנקבות ובעלי רעמה גדולה. הם חיים במי הים, לעיתים בקטבים בקרבה לחופים ויוצרים מושבות רבייה גדולות.

## מיון
*משפחה דסמנטופוקיים (Desmatophocidae) - נכחדה
*משפחה ניבתניים (Odobenidae) - בו מצוי כיום רק הניבתן
*קבוצה **Panotariidae**
**סוג *Eotaria* - נכחד
**משפחה אוטריים (Otariidae)

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1821
קטגוריה:דמויי כלב
קטגוריה:על-משפחות בעלי חיים
ג'ורג' נאש

**ג'ורג' קילבון נאש** (באנגלית: **George Kilbon Nash**; ) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-41 בשנים 1900–1904.
## ביוגרפיה
ג'ורג' נאש נולד בעיירה יורק טאונשיפ שבמחוז מדינה, אוהיו, כבנם של אסא נאש ואלקטרה ברנץ' נאש, שהיו חוואים במחוז מדינה ובמקור הגיעו ממסצ'וסטס. הם היו הוריהם של שלושה בנים שתי בנות. נאש למד באקדמיית וסטרן ריזרב. בגיל 20 הוא החל ללמוד ב-אוברלין קולג' ועזב את לימודיו שם לאר השנייה השנייה, כאשר התגייס לרגימנט הרגלים ה-150 של משמר הלאומי של אוהיו במסגרת צבא האיחוד במלחמת האזרחים. לאחר המלחמה הוא למד משפטים במשרדו של רוברט ב. וורדן, שהיה שופט בבית המשפט העליון של אוהיו. ב-1867 הוא התקבל ללשכת עורכי הדין בקולומבוס. ב-1870 נבחר נאש כתובע של מחוז פרנקלין, ונבחר לכהונה נוספת ב-1872. לאחר מכן הוא שב למגזר הפרטי, וב-1876 הוא ניסה ללא הצלחה להיבחר לבית הנבחרים של ארצות הברית. ב-1877 הוא ניסה, גם הפעם ללא הצלחה, להיבחר כתובע הכללי של אוהיו, ובאוקטובר 1879 עלה בידו להיבחר לתפקיד זה. ב-1881 הוא נבחר לכהונה נוספת כתובע הכללי, וב-1883 הוא מונה כחבר בוועדת הביקורת של בית המשפט העליון של אוהיו למשך שנתיים. לאחר מכן הוא הקדיש את זמנו לפעילות משפטית פרטית מכניסה, כולל ייצוג של חברות רכבת ומפלגות פוליטיות.
## מושל אוהיו
ב-1899 נבחר נאש כמושל אוהיו. הוא כיהן בתפקיד מינואר 1900, נבחר לכהונה שנייה ב-1901 וכיהן עד ינואר 1904.

בתקופות כהונתו של נאש כמושל נדון דיק פרייס למאסר עולם על מקרים חוזרים ונשנים של פריצת כספות, תחום שהוא היה מומחה בו. באחד הימים היה צורך לפתוח כספת של חברה בשל אובדן מפתחותיה. נאש הבטיח להעניק חנינה לפרייס אם הוא יצליח לפתוח את הכספת. לאחר פתיחת הכספת לא קיים נשא את הבטחתו ולא חנן את פרייס, שנפטר בכלא זמן קצר לאחר מכן. סיפור זה שימש בסיס לסיפורו של או. הנרי, החזרה למוטב. על פי מקורות אחרים, שמו של פורץ הכספות היה ג'ימי קונורס.
## חיים אישיים
ב-1882 נשא נאש לאישה את אדלין איירס, אלמנתו של ויליאם ק. דשלר. אדלין נפטרה ב-1886. לזוג נולדה בת אחת, מרי נאש, שנפטרה ב-1897. האם ובתה נטמנו בבית הקברות גרין לון שבקולומבוס, ונאש פקד את קבריהן והניח עליהם פרחים לפני כל אחד משני טקסי ההשבעה שלו כמושל.

ג'ורג' נאש נפטר בקולומבוס ב-28 באוקטובר 1904, כמעט 11 חודשים לאחר סיום כהונתו כמושל. גם הוא נטמן בבית הקברות גרין לון.
## לקריאה נוספת

* Mercer, James K.; Rife, Edward K. (1903). Representative men of Ohio, 1900-1903. Columbus: James K. Mercer. pp. 7-10.


## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:התובעים הכלליים של אוהיו
קטגוריה:אנשי צבא האיחוד
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1842
קטגוריה:אמריקאים שנפטרו ב-1904
ABCDEFU

**ABCDEFU** (מעוצב באותיות קטנות) הוא שיר של הזמרת האמריקאית גייל. הוא יצא לאור ב-13 באוגוסט 2021, בהוצאת חברת התקליטים אטלנטיק. השיר נכתב על ידי גייל ביחד עם שרה דייוויס ודייוויד פיטנג'ר והופק על ידי פיט נאפי. "ABCDEFU" הגיע ל-20 השירים הפותחים בנורווגיה, ל-40 השירים בראש המצעד האוסטרי, האירי והבריטי. בעקבות הפופולריות שצבר השיר ברשת החברתית "טיקטוק", הוא זכה להצלחה מסחרית בשווקים הבינלאומיים.

## רקע וכתיבה
"ABCDEFU" היה לשירה הראשון של גייל שיצא לאור לאחר שחתמה על חוזה הקלטות עם אטלנטיק ב-2021. השיר נכתב מנקודת מבטה של גייל לאחר שהייתה במערכת יחסים אלימה, שהשפיעה עליה לרעה.

השיר זכה להצלחה והפך לחלק מהמיינסטרים תוך מספר חודשים לאחר יציאתו. הוא צבר 17 מיליון השמעות בספוטיפיי עד אוקטובר 2021. גייל הוציאה מאז הצלחתו הבינלאומית גרסאות שונות, כולל גרסת הדמו, הגרסה ה"רגועה" והגרסה ה"עצבנית יותר". הצלחתו של השיר התבטאה במצעדים השונים ברחבי העולם.

## ניתוח
"ABCDEFU" הולחן באמצעות צלילים המזוהים עם הזרם המינימליסטי של המוזיקה העכשווית. בפזמון מוחלפת המנגינה לקצבית יותר, מלאת כלי נגינה דוגמת גיטרה, תופים ובס.

## ביקורת
אפריל ברדאל מהמגזין *Tongue Tied* טענה כי גייל מבצעת את "ABCDEFU" ממקום כן ומלא רגש.

## רשימת רצועות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על פרידה
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אטלנטיק רקורדס
דמויי-טורפים ימיים

**דמויי-טורפים ימיים** (שם מדעי: Pinnipedimorpha) היא אינפרא-סדרה של יונקים טורפים מקבוצת הארקטואידה שבתת-סדרה דמויי-כלב, אשר מכילים כיום את הטורפים הימיים. הקבוצה הוגדרה ב-1989 בידי החוקרת אנאליסה ברטה וקבוצתה.

קבוצה זו כוללת את ראשוני הטורפים דמויי-הכלב שהחלו לעבור לים והתפתחו בנפרד מדמויי-הסמורים - מוסטלואידה. הקבוצה מכילה את האנליארקטוס שהיה בעל מבנה פרימיטיבי הכולל גפיים מותאמות לתנועה יבשתית, זנב רחב וניבים שמתאימות לציד חיות קטנות. ככל הנראה היה אמפיבי וחי סמוך לחופים. המינים המאוחרים יותר בקבוצה זו היו כבר חיות ימיות, אך עדיין היו אמפיביים יותר מיונקים ימיים אחרים כמו לווייתנאים.

כיום הטורפים הימיים הם היחידים ששרדו מקבוצה זו בשלוש משפחות: אוטריים, ניבתניים הכוללת כיום רק את הניבתן וכלבי ים.

## מיון
*משפחה אנליארקטיים (Enaliarctidae) - נכחדה
*קבוצה **Pinnipediformes**
**סוג *Pinnarctidion* - נכחד
**סוג *Pacificotaria* - נכחד
**סוג *Pteronarctos* - נכחד
** קבוצה טורפים ימיים (Pinnipedia)
**על-משפחה Phocoidea
***משפחה כלבי ים (Phocidae)
**על-משפחה אוטריואידה (Otarioidea)
***משפחה דסמנטופוקיים (Desmatophocidae) - נכחדה
***משפחה ניבתניים (Odobenidae)
***משפחה אוטריים (Otariidae)

קטגוריה:בעלי חיים שתוארו ב-1989
קטגוריה:דמויי כלב
חוזתנות

**חוזתנות** הוא מונח בפילוסופיה אשר מתייחס הן למשפחה של תיאוריות פוליטיות ממסורת האמנה החברתית (כאשר נעשה שימוש במובן זה, המונח הוא מונח כללי עבור כלל התיאוריות של אמנות חברתיות הכוללות חוזתנות), או לפילוסופיה המוסרית שפותחה בשנים האחרונות על ידי TM Scanlon, עבור ספרו *What We Owe to Each Other* (שפורסם ב-1998).
 הפילוסופיה מתמקדת באתיקה של "יצירת חוקים" . בחוזתנות נותנים לכולם להציע חוקים, כל צד יכול להטיל ווטו על החוקים שהצדדים האחרים מציעים והחוקים שעוברים הם החוקים שאף צד לא מתנגד אליהם. החוקים יכולים להיות מוצעים רק אם הם סבירים ובהנחה שכל הצדדים מוכנים להתפשר. בפילוסופיה הזו TM Scanlon רוצה שנעבוד יחד ונכיר בבעיות אחד של השנייה.

הוגים של האמנה החברתית מתולדות המחשבה המדינית כוללים את הוגו גרוטיוס (1625), תומאס הובס (1651), סמואל פון פופנדורף (1673), ג'ון לוק (1689), ז'אן-ז'אק רוסו (1762) ועמנואל קאנט (1797); ולאחרונה, ג'ון רולס (1971), דייוויד גוטייה (1986) ופיליפ פטיט (1997).

## לקריאה נוספת

* Ashford, Elizabeth and Mulgan, Tim. 2007. 'Contractualism'. In Edward N. Zalta (ed.), *Stanford Encyclopedia of Philosophy* (accessed October 2007).
* Cudd, Ann. 2007. 'Contractarianism'. In Edward N. Zalta (ed.), *The Stanford Encyclopedia of Philosophy*. (Summer 2007 Edition).
* Scanlon, T. M. 1998. *What We Owe to Each Other*. Cambridge, Massachusetts
* Scanlon, T. M. 2003. *The Difficulty of Tolerance: Essays in Political Philosophy*. Cambridge University Press
*"How to Be Perfect" by Michael Schur


## הערות שוליים

קטגוריה:אתיקה
קטגוריה:תאוריות חברתיות
פארק הולנד (אילת)

**פארק הולנד** או **יער הולנד** הוא פארק הנמצא באילת שנשתל על ידי קק"ל ומשתרע על פני שטח של כ-350 דונם. הפארק הוא הפארק הדרומי ביותר בישראל ובו צמחיית מדבר ייחודית.

## היסטוריה
הפארק הוקם בשיתוף עם עיריית אילת והחברה למתנ"סים. הוא ניטע בתרומתם של ידידי קק"ל בהולנד, ומנציח בשמו אותם. נטיעת העצים בפארק החלה בט"ו בשבט 1996, בין אילת לאילות, באזור מדברי קיצוני שאינו מאפשר למעשה קיום עצים ללא תוספת השקיה. כדי לאפשר את צמיחת היער, מושקים העצים במי קולחין מאילת.

## הצומח
במלאכת הנטיעות הושם דגש על מיני עצים ושיחים המותאמים לתנאי המדבר הצחיח, ובעיקר מינים מקומיים כגון שיטה סלילנית, שיטה סוככנית, זקום מצרי, מורינגה רותמית, סלוודורה פרסית, שיזף מצוי וגם מינים נדירים מאוד בטבע בישראל - דום מצרי, גרויה שעירה וצלף רותמי.

בנוסף למינים המקומיים, נשתלו כאן עצי באובב, הזרים לנוף הארץ.

## החי
שפע הצמחייה הופך את הפארק למוקד משיכה הן לציפורים והן לזוחלים ומכרסמים, שאוכלוסיותיהם נפגעו באזור.

## ראו גם

* פארק הצפרות אילת
*ארץ החרדונים

## קישורים חיצוניים
* פארק הולנד, באתר טבע ונופים בישראל
* פארק הולנד, באתר קק"ל

קטגוריה:ישראל: יערות
קטגוריה:אילת: אטרקציות
קטגוריה:אילת: טבע וסביבה
גאסטון דה פואה, רוזן קנדאל

**גאסטון דה פואה** (; 1448 – 25 במרץ 1500) היה רוזן קנדל ובנגייסה ואציל צרפתי בעשורים האחרונים של תקופת ימי הביניים. הוא היה בנם של ז'אן דה פואה, הרוזן הראשון מקנדל ומרגרט דה לה פולה.

הוא נישא בפעם הראשונה לקתרין דה פואה, בתם הצעירה של גאסטון הרביעי, רוזן פויקס ואלינור מנווארה. במרוצת השנים נולדו לזוג ארבעה ילדים, גאסטון דה פואה, הרוזן השלישי מקנדל, ז'אן, הארכיבישוף של בורדו, פייר, ואן, שנישאה למלך אולסלו השני, מלך בוהמיה והונגריה.

בשנת 1494, הוא התחתן שוב עם איזבל אלברט. לזוג נולדו ארבעה ילדים גם כן, אלן, לואיז, אמניי ומרגריט.

## אילן יוחסין

## לקריאה נוספת

*
*
*
*


קטגוריה:אישים שמקום קבורתם לא נודע
קטגוריה:דוכסים צרפתים
קטגוריה:ילידי 1448
קטגוריה:נפטרים ב-1500
מיירון הריק

**מיירון טימותי הריק** (באנגלית: **Myron Timothy Herrick**; ) היה פוליטיקאי ודיפלומט אמריקאי מאוהיו, איש המפלגה הרפובליקנית, שכיהן כמושל אוהיו ה-42 בשנים 1904–1906, וכשגריר ארצות הברית בצרפת בשנים 1912–1914 ומשנת 1921 ועד למותו.

## ראשית חייו
מיירון הריק נולד בהנטינגטון שבמחוז לוריין, אוהיו, כבנם של מרי (לבית הלברט) וטימותי רובינסון הריק, חוואי מקומי. הוא למד באוברלין קולג' ובאוניברסיטת וסליאן אוהיו, אך לא סיים את לימודיו בשני מוסדות הלימוד. ב-1880 נשא הריק לאישה את קרוליין מרינה פמרלי מדייטון. לזוג נולד בן אחד, פמרלי וב הריק.

## קריירה
ב-1878 התקבל הריק ללשכת עורכי הדין של קליבלנד. ב-1886 הוא הצטרף לבנק "החברה לחיסכון" (Society for Savings), שהיה אחד הבנקים שמוזגו לימים לקי-בנק (KeyBank), כמזכיר וגזבר הבנק, וב-1894 הוא היה לנשיא הבנק.

בשנים 1885–1888 היה הריק חבר במועצת העיר של קליבלנד. ב-1886 הוא סייע לממן ולייסד בקליבלנד את "חברת הפחמן הלאומית" (National Carbon Company), יחד עם וושינגטון ה. לורנס, ג'יימס פרמלי וג'יימס ווב קוק הייז, בנו של נשיא ארצות הברית רתרפורד הייז. חברה זו, קודמתן של החברות "יוניון קרביד" (Union Carbide), "אנרג'ייזר" (Energizer) ו"אברידיי" (Eveready), הפכה לימים לחברה בולטת בהיסטוריה של צריכת סוללות חשמליות ופנסים.

בבחירות לנשיאות של 1892 היה הריק בחבר האלקטורים, והצביע עבור בנג'מין הריסון.

ב-1902 העניק הריק לכפר ולינגטון שבאוהיו תרומה של 20,000 דולר לבניית ספרייה שנקראה ספריית הזיכרון של הריק. בצוואתו הוא הוריש לספרייה סכום נוסף של 70,000 דולר.

ב-1903 נבחר הריק כמושל אוהיו, וכיהן בתפקיד בשנים 1904–1906. כסגנו כיהן וורן הרדינג, לימים נשיא ארצות הברית. הריק היה בן חסותו של הבוס הפוליטי מארק האנה, אך ב-1905 הוא נוצח בבחירות בניסיונו להיבחר לכהונה שנייה כמושל בעקבות מאמציהם של ויין וילר והליגה נגד משקאות חריפים, לאחר שהוא סירב לתמוך בתוכניתם לחוקק חוק יובש באוהיו.

בשנים 1912–1914 ולאחר מכן בשנים 1921–1929 כיהן הריק כשגריר ארצות הברית בצרפת. הוא היחיד מבין שגרירי ארצות הברית בצרפת לדורותיהם שעל שמו קרוי רחוב בפריז, ברובע השמיני של פריז. הוא גם עוטר באות לגיון הכבוד. כשגריר אירח הריק את צ'ארלס לינדברג בפריז לאחר טיסתו המוצלחת מניו יורק לפריז ב-1927. ב-1916 התמודד הריק ללא הצלחה בבחירות לסנאט של ארצות הברית ונוצח על ידי אטלי פומרן.

## מותו
מיירון הריק נפטר בפריז בעת כהונתו כשגריר בצרפת ב-31 במרץ 1929 כתוצאה מהתקף לב. הוא נטמן בבית הקברות לייק ויו בקליבלנד.

## קישורים חיצוניים

* מיירון הריק באתר The Ohio History Central 
* 

## הערות שוליים

קטגוריה:מושלי אוהיו
קטגוריה:אמריקאים ילידי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:שגרירי ארצות הברית בצרפת
קטגוריה:מעוטרי אות לגיון הכבוד
קטגוריה:אמריקאים שנולדו ב-1854
קטגוריה:אמריקאים שנפטרו ב-1929
הפטרוגליפים של ימת אונגה והים הלבן

**הפטרוגליפים של ימת אונגה והים הלבן** (ברוסית: **Петроглифы Онежского озера и Белого моря**) הוא אתר מורשת עולמית של ארגון אונסק"ו הכולל קבוצה של שלושים ושלושה אתרים שבהם נמצאו פטרוגליפים ברפובליקה הרוסית של קרליה. מורשת תרבותית זו הוכרה כאתר מורשת עולמית על ידי אונסק"ו ביולי 2021 במהלך המושב ה-44 של ועדת המורשת העולמית.

האתרים כוללים יותר מ-4,600 פטרוגליפים שנחרתו בסלעים שפניהם הוחלקו על ידי קרחונים במהלך התקופה הנאוליתית המאוחרת, באלף החמישי לפני הספירה. זהו אחד האתרים הגדולים מסוגו באירופה, שאמנות הסלע בו מתעדת את התרבות הנאוליתית בפנוסקנדיה. אתר המורשת כולל 33 אתרים בשתי קבוצות המרוחקות 300 ק"מ זו מזו:
* 22 אתרי פטרוגליפים בחופה המזרחי של ימת אונגה, בדרום-מזרח מחוז פודוז', המונים יותר מ-1,200 דמויות. קבוצה זו משתרעת בשטח באורך כ-20 קילומטרים וברוחב של 7.6 קילומטרים כששטח אתר המורשת הוא 69.44 קילומטרים רבועים המוקף באזור חיץ של 15.1 קילומטרים רבועים. מרכז קבוצה זו ב-.
* 11 אתרים על חופי הים הלבן עם 3,411 פטרוגליפים, במחוז בלומורסק במזרח קרליה. קבוצה זו משתרעת בשטח באורך כ-1.8 קילומטרים וברוחב של 785 מטרים כששטח אתר המורשת הוא 10.5 קילומטרים רבועים המוקף באזור חיץ של 4.5 קילומטרים רבועים. מרכז קבוצה זו ב-.
דמויות אמנות הסלע באגם אונגה מייצגות בעיקר עופות, חיות, דמויות חצי אדם וחצי חיות, וכן צורות גאומטריות שיכולות לסמל את הירח והשמש. הפטרוגליפים של הים הלבן מורכבים בעיקר מתחריטים, המתארים סצנות ציד וניווט, עם הציוד הנלווה, וכן עקבות רגליים של בעלי חיים ובני אדם. ציורי הסלע קשורים ליישובים ובתי קברות.

## קישורים חיצוניים

## הערות שוליים

קטגוריה:רפובליקת קרליה
קטגוריה:אמנות סלע
מנשה ענבר

**מנשה ענבר** (נולד ב-13 במרץ 1945) הוא קצין צה"ל במילואים בדרגת תת-אלוף. פיקד על עוצבת סיני וכיהן כסגן מבקר מערכת הביטחון. לאחר שחרורו כיהן כמנכ"ל רשת החינוך עמל ומנכ"ל עמותת יד לשריון.

## ביוגרפיה
ענבר התגייס לצה"ל ב-1963.  לאחר מסלול במסגרת פיקוד הנח"ל סיים קורס קציני חי"ר ב-1964. מילא תפקידי הדרכה בבית הספר לחי"ר (בה"ד 3) ובכלל זה פיקד על קורס מקלעים. בשנים 1969-1967 פיקד על פלוגה בבסיס הטירונים של חיל השריון. במלחמת ההתשה שימש מפקד פלוגת חרמ"ש בגדוד 9 ולאחר מכן מפקד פלוגה בגדוד 184. בהמשך שירותו פיקד על פלוגת שריון וסגן מפקד גדוד 9. בפרוץ מלחמת יום הכיפורים היה חניך בפו"ם ומונה למפקד גדוד הסיור 189 תחת עוצבת סיני. במהלך המלחמה נפצע במתקפת הנגד של 8 באוקטובר. 

לאחר המלחמה פיקד על גדוד 453 בחטיבה 265.  שימש כסגן מפקד מתקן האימונים של חיל השריון בצאלים ובמינוי משני שימש כסגן מפקד חטיבה 608. בשנים 1977-1976 שימש סגן מפקד חטיבה 500. בשנים 1979-1977 פיקד על מתקן האימונים של חיל השריון בצאלים ובמינוי משני פיקד על חטיבת המילואים 889. בשנים 1982-1980 שימש כסגן מפקד אוגדה 880. 

במלחמת לבנון הראשונה שימש סגן מפקד אוגדה 252 ולחם עם כוחות האוגדה בגזרה המזרחית. ב-1982 מונה למפקד חטיבה 14. ב-1983 מונה למפקד בית הספר לשריון. שימש ראש צוות לביקורת כוננות. בתפקידו האחרון בשירות הקבע שימש סגן מבקר מערכת הביטחון.

לאחר שחרורו ב-1990, מונה למנכ"ל רשת החינוך עמל. בשנים 1997 עד 2005 כיהן כמנכ"ל עמותת יד לשריון.

ענבר נשוי ואב לשניים. בוגר המכללה לביטחון לאומי, בעל תואר ראשון במדע המדינה ותואר שני במינהל ציבורי שניהם מאוניברסיטת חיפה.

## לקריאה נוספת
*אל"ם שאול נגר, **18 שנים של מסירות, יוזמה וכישרון**, שריון, גיליון 47, אפריל 2015
## קישורים חיצוניים
* מנשה ענבר באתר "50 שנה למלחמת יום הכיפורים" של ארכיון צה"ל ומערכת הביטחון

## הערות שוליים

קטגוריה:מנכ"לים יוצאי שירות קבע בצה"ל
קטגוריה:תתי-אלופים בצה"ל
קטגוריה:מפקדי חטיבה 14
קטגוריה:מפקדי עוצבת בני חיל
קטגוריה:מנכ"לי עמותות
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:מבקרים ישראלים
קטגוריה:חיילי חיל השריון במלחמת ששת הימים
קטגוריה:חיילי צה"ל במלחמת ההתשה
קטגוריה:חיילי צה"ל במלחמת לבנון הראשונה
קטגוריה:מפקדי גדודים במלחמת יום הכיפורים
קטגוריה:ישראלים שנולדו ב-1945
Cross (מיני-אלבום)

***Cross*** (בעברית: "**לחצות**") הוא המיני-אלבום השלישי של להקת הבנים הדרום קוריאנית וינר, שיצא לאור ב-23 באוקטובר 2019, על ידי חברת התקליטים YG אנטרטיינמנט. מתוך המיני-אלבום יצא הסינגל המוביל "Soso". המיני-אלבום הפיזי מגיע בשתי גרסאות: *Crosslight* ו-*Crossroad*.

## קידום
[ממוזער|הלהקה, במהלך אירוע חתימות לאלבום ''Cross'' במרכז הקניות טיימס סקוור, [סיאול, נובמבר 2019.]]
ב-7 באוקטובר הועלה לחשבון האינסטגרם הרשמי של הלהקה פוסטר המציין את האלבום העתיד לצאת. ב-10 באוקטובר נחשפו שם המיני-אלבום ותאריך יציאתו. ב-14 באוקטובר נחשפה רשימת הרצועות, בהן הסינגל המוביל "Soso".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים בקוריאנית
קטגוריה:מיני-אלבומי חברת YG אנטרטיינמנט
קטגוריה:אלבומי קיי-פופ
Loyal Brave True

"**Loyal Brave True**" (בעברית: "**נאמן אמיץ ואמיתי**") הוא שיר של הזמרת כריסטינה אגילרה אשר יצא מתוך פסקול של החידוש לסרט "מולאן" בתאריך 6 במרץ 2020 על ידי וולט דיסני רקורדס. הוא נכתב על ידי בילי קראבטרי, הארי גרגסון-ויליאמס, ג'יימי הרטמן רוסי גולן והופק על ידי הרטמן.

השיר היה מועמד ל"שיר השנה מתוך פסקול" בטקס פרסי בחירת הקהל ואף סומן כמועמד לפרס אוסקר.

## קליפ
הקליפ לשיר פורסם לראשונה בערוץ "DisneyMusicVEVO" בתאריך 14 באוגוסט 2020 והקליפ מילים של השיר פורסם ביום יציאת השיר באותו הערוץ. יום לפניי יציאת הקליפ שוחרר לו גם טיזר קצר גם הוא בערוץ היוטיוב של חברת וולט דיסני. בנוסף לשיר גם יצא קליפ בגרסה ספרדית שכללה את אותו הקליפ רק עם מילים בספרדית. הקליפ בספרדית הועלה באותו היום ביחד עם הקליפ באנגלית.

## מיקומים במצעדים

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2020
קטגוריה:שירי כריסטינה אגילרה
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת וולט דיסני רקורדס
חמאם צ'יפטה

**חמאם צ'יפטה** (במקדונית: **Чифте амам**) הוא חמאם טורקי שנמצא בבזאר הישן בסקופיה, ליד מסגד מוראט-פאשינה  וסולי אן. כיום, החמאם משמש כגלריה לאמנות והוא מאכלס מספר תערוכות של הגלריה הלאומית .

## היסטוריה
החמאם נבנה במחצית השנייה של המאה ה-15, בהוראתו של איסה-בג איסקוביץ' . המבנה נפגע קשות מרעידת האדמה של 1963, אך שופץ מאוחר יותר, וכיום היא משמש כגלריה לאמנות. הוא גם מכיל חלק מהתערוכות של הגלריה הלאומית , שהמטה שלה ממוקם בחמאם דאוט-פאשין.

## גלריה

קובץ:Čifte_hamam_u_Skoplju.JPG|אחד מאזורי המרחץ, שנמצאים בחמאם
קובץ:Sunset with Hammam and Alexander the Great Statue - Skopje - Macedonia.jpg|החמאם בשקיעה


## ראו גם
* הבזאר הישן (סקופיה)
* חמאם דאוט-פאשין
* סטארה נובה ואניה
* חמאם גולצ'ילר

## קישורים חיצוניים

## הערות שוליים

קטגוריה:הבזאר הישן (סקופיה)
קטגוריה:גלריות לאמנות
קטגוריה:סקופיה: מבנים
קטגוריה:מבני חמאם
קטגוריה:אירופה: מוזיאונים לאמנות
ארקדי גוסטב

גנרל קולונל המשטרה **ארקדי אלכסנדרוביץ' גוֹסטֶב** (נולד ב-11 בפברואר 1961, מחוז המשנה שצקי, מחוז ריאזאן) הוא מדינאי רוסי. מנהל שירות בתי הסוהר הפדרלי מאז 25 בנובמבר 2021.

כיהן כסגן שר הפנים של הפדרציה הרוסית (מ-14 ביוני 2012 עד 25 בנובמבר 2021).
## ביוגרפיה
ארקדי אלכסנדרוביץ' גוסטב נולד ב-11 בפברואר 1961 במחוז המשנה שצקי שבריאזאן. שירת במשרד הפנים משנת 1981.

מאז 2 בספטמבר 1981 היה שוטר במשטרת מוסקבה. בשנת 1987 סיים את לימודיו בבית הספר הגבוה לשוטרים במוסקבה של משרד הפנים של ברית המועצות עם תואר במשפטים. הוא התקדם מתפקידו כחוקר מחלק החקירות של המשטרה במוסקבה עד למשרת סגן ראש המחלקה לחקירת פעילות פלילית מאורגנת במשטרת מוסקבה.

בשנת 2000 סיים את לימודיו בפקולטה הראשונה של האקדמיה לניהול של משרד הפנים של רוסיה. משנת 2001 עד 2003 היה סגן ראש מטה מינהלת הפנים של המחוז האדמיניסטרטיבי הדרומי. מאז 2006 היה ממלא מקום ראש מחלקת הסדר הציבורי של משטרת העיר מוסקבה. ב-23 באפריל 2007 מונה לראש מחלקת הסדר הציבורי. מיוני 2010 היה סגן מפקד משטרת מוסקבה. לאחר הארגון מחדש של המנהלת הראשית של מוסקבה באפריל 2011, הוא קודם לדרגת גנרל מייג'ור ומונה לסגן ראש המנהלה הראשית של משרד הפנים של הפדרציה הרוסית בעיר מוסקבה.

ב-14 ביוני 2012 הוענקה לו דרגת מייג'ור גנרל המשטרה והוא מונה לסגן שר הפנים של הפדרציה הרוסית. ב-21 בפברואר 2014 קודם לדרגת גנרל-לויטננט. ב-20 בפברואר 2016 קודם לדרגת גנרל קולונל המשטרה במשטרת הפדרציה הרוסית.

ב-25 בנובמבר 2021, בצו של נשיא רוסיה ולדימיר פוטין, הוא מונה למנהל שירות בתי הסוהר הפדרלי של הפדרציה הרוסית, במקומו של אלכסנדר קלשניקוב.

## משפחה ונכסים
הוא נשוי ואב לשני בנים ובת. אחיו הוא אנדריי גוֹסטֶב.

ארקדי גוסטב דיווח ב-2018 על ההכנסה הגדולה ביותר בקרב השוטרים הרוסים, הוא הרוויח 38 מיליון רובל, רובם מתשלום סוציאלי חד פעמי לרכישת דיור, שהוא פי עשרה ממשכורתו כגנרל בשנת 2017.

## קישורים חיצוניים

## הערות שוליים

קטגוריה:שוטרים רוסים
קטגוריה:ראשי שירות בתי הסוהר הפדרלי הרוסי
קטגוריה:שוטרים סובייטים
קטגוריה:גנרלים רוסים
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1961
אנטולי יאקונין

לויטננט-גנרל **אנטולי איוואנוביץ' יאקונין** (ברוסית: **Анатолий Иванович Якунин**; נולד ב-11 בפברואר 1964) הוא שוטר רוסי שהיה מפכ"ל משטרת מוסקבה (יוני 2012–ספטמבר 2016). בעבר הוא היה מפקד המשטרה במחוז נובגורוד (2008–2012). מאז 2020 מכהן כסגן מנהל שירות בתי הסוהר הפדרלי.

## ביוגרפיה
אנטולי יאקונין נולד ב-11 בפברואר 1964 בכפר קריבצובו-פלוטה באזור דולז'אן במחוז אוריול, רוסיה, ברית המועצות. הוא בעל תואר במשפטים. הוא סיים את לימודיו באקדמיה של משרד הפנים של רוסיה, ולאחר מכן באקדמיה למנהל ציבורי תחת נשיא רוסיה.

שירותו במשטרה הסובייטית החל במשטרת מחוז דולז'אן כפקח מקומי בתחנת המשטרה. במשך למעלה מ-20 שנות שירות במשטרה, עלה משוטר מן השורה למפקד משטרה במישור האזורי. הוא כיהן בתפקיד ראש המנהלת הראשית למאבק בפשיעה המאורגנת וראש מחלקת המשטרה הפלילית של מחוז אוריול. לאחר מכן הוא שימש כסגן מפקד משטרת המחוז ומפקד מחלקת המשטרה הפלילית במחוז וורונז'. מאפריל 2011 עד מאי 2012 שימש כמפקד המשטרה במחוז נובגורוד, בתפקידו הראשון כמפקד משטרה.

ב-2 ביוני 2012, נשיא רוסיה ולדימיר פוטין חתם על צו על מינויו של יאקונין, למפקד משטרת מוסקבה (רשמית, ראש מנהלת משרד הפנים במוסקבה).

בשנת 2019 בעקבות האשמות שהוא קודם בעקבות מתן שוחד, יאקונין פנה לבית משפט וזוכה לאשמה.

באפריל 2020 אנטולי מונה לסגן מנהל שירות בתי הסוהר הפדרלי.

## קישורים חיצוניים
* ביוגרפיה רשמית, באתר משטרת מוסקבה
* כרטיס ביקור יאקונין אנטולי באתר האינטרנט הרשמי של משרד הפנים הרוסי

## הערות שוליים

קטגוריה:שוטרים רוסים
קטגוריה:מוסקבה: אישים
קטגוריה:אנשי שירות בתי הסוהר הפדרלי הרוסי
קטגוריה:שוטרים סובייטים
קטגוריה:גנרלים רוסים
קטגוריה:מחוז אוריול
קטגוריה:רוסים שנולדו ב-1964
חמאם דאוט-פאשין

**חמאם דאוט-פאשין** (במקדונית: **Даут-пашин амам**) הוא חמאם טורקי שנמצא בבזאר הישן בסקופיה, ליד כנסיית דימיטרי הקדוש . המבנה נבנה בסוף המאה ה-15, כמונומנט לזכרו של קושה דאווד פאשה . כיום, החמאם משמש כגלריה לאמנות והוא מאכלס את המטה של הגלריה הלאומית , שחלק מהתערוכות נמצאות בחמאם צ'יפטה.

## היסטוריה
החמאם נבנה 1489–1497, כמונומנט לזכרו של קושה דאווד פאשה . הבניין ניזוק קשות בשריפה של 1689, והתחיל להתפרק בהדרגה. המבנה שופץ ב-1948, כאשר הוסב לגלריה לאמנות. המבנה ניזוק גם ברעידת האדמה של 1963, אך שופץ במהרה. כיום, זהו המבנה היחיד ששרד מהטרויקה האסלאמית לשעבר, שעדיין היה מורכב ממסגד איבני פג'קו והקרוואנסראי.

## גלריה

קובץ:Daut_Pashin_Amam,_1963.jpg|המבנה לאחר רעידת האדמה בסקופיה ב-1963
קובץ:Daut_Pashin_Amam,_po_zemjotresot.jpg|המבנה לאחר רעידת האדמה בסקופיה ב-1963


## ראו גם
* הבזאר הישן (סקופיה)
* חמאם צ'יפטה
* סטארה נובה ואניה
* חמאם גולצ'ילר

## קישורים חיצוניים

## הערות שוליים

קטגוריה:הבזאר הישן (סקופיה)
קטגוריה:גלריות לאמנות
קטגוריה:סקופיה: מבנים
קטגוריה:מבני חמאם
קטגוריה:אירופה: מוזיאונים לאמנות